**Årsberetning 2025 Fjellsbygda hytteforening**

Perioden 15.09.2023 til 13.09.2024

**Styrets sammensetning:** Øyvind Lohne jr., leder Christine Pehrson, sekretær Ole Christian Corneliussen, kasserer Carl-Petter Carlsen, styremedlem

Mette Ryen Hoel og Finn Hoel, revisorer

Vi ønsker alle nye hjertelig velkommen.

Det er nå 146 medlemmer i Hytteforeningen.

Styret har hatt 2 styremøter, i tillegg til kontakt via e-poster.

**Skisesongen** Det var lite snø sist vinter, men etter forholdene var det mye bra løyper i vårt område og i resten av løypenettet. Det var for lite snø til at løypa over Bjørgovarden kunne kjøres, men det ble kjørt så langt det lot seg gjøre opp til Bjørgovarden fra begge sider av fjellet. Når det er lite snø, blir ikke alltid skiløypene ned til Fjellsbygda-området kjørt opp. I år har løypelaget vært kreative og kjørt langt med løypemaskinen og laget løyper i Fjellsbygda, så vi er godt fornøyd med årets sesong. Styret har hatt god dialog med løypelaget, og jobbet for å finne løsninger på dette. Det ser ut til at vi nå kan få en scooter parkert i vårt område som kan brukes til løypekjøring ved vanskelige snøforhold.

Påskearrangementet måtte dessverre avlyses, da det ikke var snø i Fjellsbygda til påske.

Vi må huske å melde ankomst i brøyteappen i god tid før ankomst, og senest kl. 16:00 dagen i forveien. Jo tidligere vi melder ankomst, jo mer kan vi spare i brøyteutgifter da Kjetil slik kan brøyte flere veier samtidig.

Av hensyn til sikkerheten er det viktig vi overholder kjøretidene som gjelder i helgene og hele påskeuka.

**Status Nordfjellstølen Grunneier Ødegård i Nordfjellstølen laget våren 2024 et privat planforslag for området som innebar at Nordfjellstølveien nord for parkeringsplassen skulle være skiløyper om vinteren. Dette planforslaget har han trukket da han ble utsatt for hets, men kommunestyret tok opp forslaget og gjorde det til sitt eget. Planen ble vedtatt enstemmig i kommunestyret i august i år. Da trasèen ble endret ved innfartsparkeringen på Nordfjellstølen ønsket kommunestyret å være på den sikre siden, og planen ble derfor sendt ut på ny høring med svarfrist 5. september. Planen kommer opp i kommunestyret senere i høst. Carl Petter vil redgjøre for dette, med siste nytt fra august 2025.**

**Økonomi Utgiftene t**il brøyting av veiene i Fjellsbygda er høye, og kommer til å forbli høye også i framtiden. I tillegg er det utgifter til løypekjøring. Det har vært flere økninger av kontingenten til hytteforeningen de siste årene som en konsekvens av de økte utgiftene. Vi valgte da i fjor å øke kontigenten for å kunne stå bedre rustet, og kunne ha en buffer for mulige ekstremvintre. Det har vi nå, og hytteforeningens økonomi er i balanse, med ønsket buffer.

**Årskontingent:** Styret har innført betalingsløsning med bruk av et faktureringsprogram. Denne fungerer godt. Ved betaling av årskontingent skal bare kidnr benyttes. Styret oppfordrer alle til å være raske med å betale kontingenten, slik at Hytteforeningen kan betale for brøyting av veien og løypekjøring.

**Valg**: På valg i år er leder Øyvind Lohne jr og styremedlem Carl-Petter Carlsen. I tillegg er det ønskelig med et varamedlem.

September 2025 Styret